Roger Lemerre

Roger Lemerre (s. 18. kesäkuuta 1941) on ranskalainen jalkapallovalmentaja ja entinen pelaaja. Marraskuusta 2021 lähtien hän on toiminut ES Sahelin päävalmentajana.

Lemerre on toiminut valmentajana kuudella vuosikymmenellä. Hänen pitkän uransa kohokohtiin kuuluu Ranskan maajoukkueen valmentaminen Euroopan mestariksi vuonna 2000.

 Ura pelaajana 

Lemerre pelasi ammattilaisena Ranskassa kaikkiaan 14 vuoden ajan. Maajoukkueessa kuusi maaottelua pelanneen Lemerren peliuran suurimmiksi saavutuksiksi Coupe de Francen kaksi finaaliesiintymistä. 

 Meriitit pelaajana 

 Coupe de France
Hopeaa (2): 1965, 1970

 Ura valmentajana 

Lemerre aloitti valmennusuransa Red Starin peräsimessä 1975. Hän valmensi vuosien ajan Ranskan lisäksi myös Tunisiassa. 1986 hän siirtyi Ranskan sotilasmaajoukkueen päävalmentajaksi. Pesti huipentui maailmanmestaruuteen 1995. 

Kesällä 1998 Lemerre nousi Ranskan A-maajoukkueen päävalmentajaksi maailmanmestarivalmentaja Aimé Jacquet'n lähdön jälkeen. Lemerren johdolla Ranskan kultajoukkue jatkoi menestyskulkuaan kaatamalla Italian jatkoajalla 2–1 EM-finaalissa 2000. 

MM-kisoissa 2002 mestaruutta puolustanut Ranska jäi Lemerren johdolla alkulohkoon tekemättä kolmessa ottelussaan maaliakaan. Lemerre jätti tehtävänsä kisojen jälkeen siirtyen Tunisian maajoukkueen päävalmentajaksi.

Lemerren johdolla Tunisia juhli Afrikan mestaruutta 2004, kun joukkue kaatoi finaalissa Marokon 2–1. Lemerre luotsasi Tunisian myös MM-kisoihin 2006, joissa tie katkesi alkulohkoon. Afrikan mestaruuskisoissa 2006 ja 2008 Lemerre luotsasi Tunisian puolivälieriin.

Toukokuussa 2008 Marokon jalkapalloliitto tiedotti 66-vuotiaan Lemerren siirtyvän Marokon jalkapallomaajoukkueen päävalmentajaksi heinäkuun alusta alkaen. Roger Lemerre Marokon päävalmentajaksi Lemerren tavoitteena on luotsata Marokko MM-kisoihin 2010. 

Heinäkuussa 2009 Lemerre sai potkut Marokon päävalmentajan paikalta. Marokon MM-karsinnat olivat alkaneet kehnosti ja kolmen ottelun jälkeen sillä oli kasassa vain kaksi pistettä, kun lohkon kärkisijaa pitäneellä Gabonilla oli kuusi. Marokko trennt sich von Lemerre

Joulukuun lopulla 2009 Lemerre siirtyi turkkilaisen MKE Ankaragücün päävalmentajaksi kuuden kuukauden sopimuksella. Lemerre resmen Ankaragücü'nde Menestys jäi vaatimattomaksi Ankaragücün sijoituttua liigassa sijalle 12. Lemerre saikin potkut toukokuussa 2010. Official: Ankaragucu Sack Coach Roger Lemerre

Heinäkuun puolivälissä 2012 Lemerre palasi 71-vuotiaana valmennustehtäviin Algerian pääsarjassa pelaavan CS Constantinen uutena päävalmentajana. Roger Lemerre au CS Constantine 31. toukokuuta Lemerre ilmoitti ettei tulisi jatkamaan seuran valmentajana. Hän johdatti Constantinen kauden päätteeksi Algerian pääsarjassa kolmanneksi.L1 : Roger Lemerre quitte le CS Constantine DZfoot 31.5.2013 Viitattu 3.6.2013 

Joulukuun lopulla 2013 Lemerre allekirjoitti puolivuotisen sopimuksen Étoile Sportive du Sahelin kanssa. Football. Roger Lemerre entraîneur de l'Étoile Sportive du Sahel Konkarivalmentajana johdolla Étoile voitti Tunisian cupin mestaruuden 2014. Lemerre jätti seuran kauden jälkeen. Tunisie – Football : Roger Lemerre quitte l’étoile sportive du Sahel

Tammikuussa 2016 Lemerrestä tuli Nationalissa  pelaavan CS Sedanin päävalmentajana. « C'est officiel, Roger Lemerre est le nouvel entraîneur de l'équipe première. » Lemerren johdolla Sedan säilytti sarjapaikkansa kauden 2015/16 päätteeksi. Heinäkuun alussa Lemerre jätti tehtävänsä seuran päävalmentajana.Roger Lemerre quitte Sedan (officiel)

Syyskuussa 2016 Lemerre palasi CS Constantinen päävalmentajaksi.CS Constantine : Roger Lemerre de retour Hän sai kuitenkin potkut jo lokakuussa.CS Constantine : Lemerre ne viendra pas !

Joulukuussa 2018 Lemerrestä tuli toistamiseen ES Sahelin päävalmentaja.Roger Lemerre nouvel entraîneur de l'Etoile Sportive du Sahel Kokenut Lemerre luotsasi Sahelin Tunisian liigassa toiseksi kaudella 2018/19. Hän jätti tehtävänsä kauden jälkeen.Roger Lemerre quitte l’Etoile du Sahel

Marraskuussa 2021 Lemmerre palasi 80-vuotiaana kolmannen kerran ES Sahelin päävalmentajaksi.Football. À 80 ans, Roger Lemerre fait son retour sur un banc de touche

 Meriitit valmentajana 

 Sotilaiden jalkapalloilun maailmanmestaruus: 1995
 Euroopan mestaruus: 2000
 Maanosaliittojen cup-mestaruus: 2001
 Afrikan mestaruus: 2004
 Tunisian cup: 2014

 Kunnianosoitukset 

 Ranskan Kunnialegioonan ritari 2001 (Chevalier de la Légion d'honneur)

 Lähteet 

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1941 syntyneet
Luokka:Elävät henkilöt